— Вось толькі шкада, што адзінка адвалілася, — паказвае таблічку Марыя Упіравец. — Раней наш дом стаяў другім. А ў вайну, пасля таго, як немцы палілі вёску, на Сталінскай засталіся толькі два будынкі: наш і першы, у якім жыў паляк. У мірны час ён пераехаў на радзіму, пакінуўшы за гаспадыню ўдаву свайго брата. Пазней яна сышлася з іншым, і сям’я пераехала ды хату перавезла. Так мы і аказаліся першымі.